Diari Oficial de la Generalitat Valenciana


Sumari del DOGV 6244, del 13-04-2010 (2010/3774)

RESOLUCIÓ de 25 de gener del 2010 del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme (d'ara endavant CTU) de data 30 d'abril de 2009 i es declara definitivament aprovada la modificació puntual del Pla general de Benigànim.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3774


Data del document
:   25-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benigànim
    * pla d'urbanisme

RESOLUCIÓ de 25 de gener del 2010 del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme (d'ara endavant CTU) de data 30 d'abril de 2009 i es declara definitivament aprovada la modificació puntual del Pla general de Benigànim. [2010/3774]  
Vist l'expedient remés per l'Ajuntament de Benigànim per a l'aprovació definitiva de la modificació puntual del Pla general d'aquest municipi, que consisteix en diversos punts, es destaquen els següents:  
Antecedents  
Primer. Acord de la Comissió Territorial d'Urbanisme  
«La Comissió Territorial d'Urbanisme de València, en sessió celebrada el 30 d'abril de 2009, va adoptar l'acord següent:  
Amb relació a l'expedient remés per l'Ajuntament de Benigànim relatiu a la modificació puntual del Pla general d'aquest municipi, que consisteix en diversos punts, es destaquen els següents:  
Antecedents  
Primer. Tramitació municipal  
El projecte es va sotmetre a informació pública per Acord del Ple de l'Ajuntament de 29 de juliol de 2008. Transcorregut el període d'exposició pública, conforme a l'art. 83 de la Llei 16/2005, urbanística valenciana (d'ara endavant la LUV), mitjançant l'anunci publicat en Levante-EMV de 24 d'octubre de 2008 i DOCV núm. 5883 de 31 d'octubre de 2008, va ser presentat un escrit d'al·legacions, el qual va ser desestimat conforme a l'informe dels serveis tècnics municipals que forma part de l'acord d'aprovació provisional del pla, adoptat el 27 de gener de 2009, i s'acorda la remissió de l'expedient complet a aquesta Conselleria per a l'aprovació definitiva.  
Segon. Documentació  
El projecte consta d'instrument de modificació puntual del Pla general (memòria informativa i justificativa, plànols d'informació i ordenació).  
Tercer. Objecte  
Es proposen les següents modificacions del Pla general:  
Supressió de part del vial no executat del carrer Serra d'Aitana (RP-RV) per a la qualificació d'aquest com a equipament d'ús educatiu (EQ-ED).  
Es justifica la reforma pretesa, d'una banda, en el fet que l'obertura de l'esmentat vial afectaria part de col·legi públic Beata Inés, en situació de fora d'ordenació conforme al Pla general vigent, i d'una altra, en la inviabilitat de l'execució del vial ja que discorre sobre terrenys amb un desnivell de 9,86 metres.  
Segons la planimetria, la superfície de l'equipament educatiu (EQ-ED) del col·legi públic Beata Inés passa de 13.090,41 m² a 12.662,02 m² (-428,39 m²).   
El projecte que ens ocupa recull les determinacions contingudes en l'expedient de modificació puntual del Pla general, consistent en el canvi de l'ús dotacional d'una parcel·la d'EQ-RD a EQ-TD, el qual disposa de l'aprovació supeditada de la CTU de 31 març de 2009  
.  
Durant la tramitació municipal de l'expedient es va sol·licitar informe de la Conselleria d'Educació, Direcció General de Règim Econòmic, el qual va ser emés en sentit favorable el 19 de setembre de 2008.  
Quart. Tramitació autonòmica  
El 5 de març de 2009 s'han sol·licitat els informes següents:  
1.Diputació Provincial de València.  
2. Conselleria d'Educació. Direcció General de Règim Econòmic.   
3. Direcció General d'Esports. Conselleria de Cultura i Esport.  
L'expedient disposa de l'informe favorable de la Conselleria d'Educació, Direcció General de Règim Econòmic, de 19 de setembre de 2008.  
El 21 d'abril de 2009 es rep l'informe del Servei de Planificació de la Diputació de València sobre la no-afecció del projecte a la xarxa viària provincial, havent transcorregut el termini per a l'emissió de la resta dels informes demanats.  
Cinqué. Planejament vigent  
Benigànim disposa de pla general aprovat definitivament per la Comissió Territorial d'Urbanisme de 31 de gener de 2001.   
Sisé. La Comissió Informativa de la Comissió Territorial d'Urbanisme de València, en sessió celebrada el 23 d'abril de 2009, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel que s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta, d'acord amb el que estableix l'art. 83 per remissió de l'art. 94.1 de la LUV i l'art. 223 del Decret 67/2006, del Consell, pel qual s'aprova el Reglament d'ordenació i gestió territorial i urbanística, d'ara endavant ROGTU.  
La documentació es considera completa, a l'efecte del compliment del que preceptua l'art. 94 en relació amb el 64 de la LUV.  
Segon. Valoració global  
Les consideracions que s'han de realitzar sobre la modificació pretesa són:  
Quant a l'exigència legal de mantenir l'equilibri de les dotacions públiques, tractant-se d'una reordenació d'usos, la reserva destinada en el Pla general a sòl dotacional públic no varia.   
La superfície modificada de l'equipament esportiu-recreatiu (EQ-RD) de 29.856,51 m² que recull el projecte, no coincideix amb la que figura en l'expedient amb aprovació supeditada de la CTU de 31 març de 2009, que és de 29.094,82 m².  
Per a una identificació inequívoca de les modificacions proposades han d'aclarir-se els punts següents:  
- Els plànols han de presentar-se en l'escala que indica la llegenda i que permeta identificar clarament el grafiat, d'acord amb el que disposen els articles 64 de la LUV i 144 i 153 del ROGTU, atés que els aportats reduïts no en permeten la lectura. Igualment han de presentar-se els plànols complets que quedarien substituïts en el Pla general.  
- Delimitació de l'EQ-ED i de RP-RV conforme al planejament vigent i al proposat.  
- Ha de recollir-se la identitat superficial de l'equipament esportiu-recreatiu (EQ-RD), en coherència amb l'expedient de modificació puntual del Pla general, consistent en el canvi de l'ús dotacional d'una parcel·la d'EQ-RD a EQ-TD, que disposa d'aprovació supeditada de la CTU de 31 març de 2009.  
El projecte no està firmat pel tècnic redactor ni conté diligència d'aprovació provisional, i s'han de corregir aquestes circumstàncies.  
Tercer. Òrgan competent  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposen els articles 84 i 85 per remissió de l'article 94 de la Llei Urbanística Valenciana, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista del que antecedeix, la Comissió Territorial d'Urbanisme de data 30 d'abril de 2009, per unanimitat, acorda l'aprovació definitiva de l'expedient de modificació puntual del Pla general de Benigànim, que consisteix en diversos punts, supeditada a l'esmena de les deficiències assenyalades en el fonament jurídic 2n.   
Com les esmenes indicades són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de l'esmentada correcció. L'article 9.b) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat atribueix al director general d'Urbanisme la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 86 de la Llei urbanística valenciana.  
Per a diligenciar l'aprovació definitiva i l'entrada en vigor mitjançant la publicació de l'acord, s'han d'aportar tres còpies completes del text refós en suport paper i digital, firmades pel tècnic redactor, incloent diligència d'aprovació municipal. En el format digital, els textos seran en format word i els plànols en format pdf.»  
Segon. El 23 d'octubre de 2009 aquests Serveis Territorials remeten un requeriment a l'Ajuntament de Benigànim i li comuniquen que fins a la data no ha tingut entrada la documentació subsanatòria de l'acord de la CTU de referència.  
El 18 de novembre de 2009 té entrada en aquest Servei Territorial un exemplar del text refós en suport paper sense diligenciar.  
El 23 de novembre de 2009 es remet un requeriment a l'Ajuntament de Benigànim perquè aporte tres còpies completes del text refós en suport paper i digital, incloent-hi diligència d'aprovació municipal.  
El 22 de desembre de 2009 té entrada en aquest Servei Territorial tres exemplars del projecte en suport paper i tres còpies en suport digital, per a fer complir l'acord autonòmic referenciat.  
Quant al condicionant primer, s'han presentat nous plànols d'informació i d'ordenació amb l'escala indicada en la llegenda, en format A3 què permet identificar el grafiat. Igualment s'aporten els plànols modificats que substitueixen als del Pla general, en conseqüència s'esmenen aquestes deficiències.  
Respecte al condicionant segon, relatiu a la superfície del vial que s'elimina i la superfície que es destina a EQ-ED, tant a nivell escrit com gràfic s'ha concretat en la nova documentació presentada.  
Per al compliment del condicionant tercer, s'han aportat plànols expressius de la delimitació de l'EQ-ED i de la RP-RV conforme al planejament vigent i al proposat.  
En relació amb el condicionant quart s'ha recollit la superfície correcta de l'equipament esportiu-recreatiu (EQ-RD) de 29.094,82 m².  
S'ha presentat el projecte firmat pel tècnic redactor i diligenciat d'aprovació provisional, complint així l'esmentada deficiència.  
S'han aportat tres còpies del projecte en suport paper i tres en digital, complint-se així l'últim condicionant del fonament jurídic segon de l'infrascrit acord de la CTU.  
Tercer. El cap del Servei Territorial d'Ordenació del Territori el 18 de gener del 2010 emet un informe en què es conclou que de la documentació aportada i dels informes emesos es desprén que s'ha acomplit l'Acord de la Comissió Territorial d'Urbanisme de data 30 d'abril de 2009.  
Fonament jurídic  
Únic. El director general d'Urbanisme, segons el Decret 177/2008, de 28 de novembre, és l'òrgan competent per a verificar el compliment dels condicionants imposats en l'esmentat Acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director territorial d'Urbanisme, resol,  
Primer  
Considerar complit l'Acord de la Comissió Territorial d'Urbanisme de València de 30 d'abril de 2009.  
Segon  
Declarar definitivament aprovat l'expedient de modificació puntual del Pla general d'aquest municipi, consistent en diversos punts.  
Tercer  
Ordenar la publicació de l'acord aprovatori, conforme al procediment legalment previst, i segellar l'expedient de referència.  
Contra aquesta resolució, que esgota la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei reguladora de la jurisdicció conteciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 25 de gener del 2010.- El director general d'Urbanisme: José María Selva Ros.